Държавен вестник, бр. 92, 2010 г., стр. 136

СТР.  136	
Д Ъ Р Ж А В Е Н  В Е С Т Н И К 	
БРОЙ  92
Стандарти на изпълнение:
№
ОПИСАНИЕ НА НИВАТА И АСПЕКТИТЕ
10
Постига винаги отлични резултати с подчинения личен състав при сдаване на изпити, проверки 
и учения. Познава в пълен обем заводската документация на наличната техника. Прилага нови 
методи за онагледяване и използва нови методически похвати за обучение на личния състав. 
Изгражда организация за ефективно обучение, която не изисква непосредствен контрол. Създа­
ва траен интерес и стремеж за повишаване на подготовката у подчинените си. Взаимодейства 
с колегите си по хоризонтала и вертикала, както и с представител на ремонтните органи, при 
решаване на текущи проблеми. Запазва самообладание при аварии и взема бързи и адекватни 
решения. Взема превантивни мерки за недопускане на аварии по материалната част. Стриктно 
спазва мерките за безопасност и контролира подчинените си за същото.
9
Търсен е от колегите си за съдействие при организиране и провеждане на учебния процес. 
Винаги сдава с много добър изпити, проверки и резултати по време на учения. Познава основ­
ните елементи на заводската документация на наличната техника.  Взаимодейства с колегите 
си по хоризонтала и вертикала, както и с представител на ремонтните органи, при решаване 
на текущи проблеми. Запазва самообладание при аварии и взема бързи и адекватни решения. 
Взема превантивни мерки за недопускане на аварии по материалната част. Стриктно спазва 
мерките за безопасност.
8
Познава индивидуалната подготовка и индивидуалните възможности на подчинените си и 
дава предложения за повишаване на квалификацията им. Води статистика на отказите и по­
вредите на материална част с цел по-добро прогнозиране и ремонтиране. Предлага решения в 
аварийни ситуации. Познава организацията на ремонта и взаимодейства с ремонтните органи. 
Търси и прилага нови методи за осигуряване на здравословни и безопасни условия на труд. 
Спазва мерките за безопасност.
7
Познава индивидуалните възможности на всеки един от подчинените си. При необходимост 
води допълнителни учебни занятия с по-слабо подготвените. Подхожда творчески към провеж­
дането на подготовката на подчинените си. Предлага решения на командирите за планиране и 
организиране на ремонта. Запазва самообладание при аварии и демонстрира решително поведе­
ние пред подчинените. Търси нови методи за осигуряване на здравословни и безопасни условия 
на труд, но рядко ги прилага.
6
Контролира, включително и чрез внезапни проверки, подготвеността на личния състав. 
Предава знания и опит на подчинените си. Води отчета по подготовката им. Резултатите от 
изпити и проверки са преобладаващо много добри.  Оказва помощ и съдействие на колегите си 
от сходни бойни части по планирането и организирането на ремонти. Докладва за извършена­
та работа по ремонта. Запазва самообладание при аварийни ситуации, бързо и точно оценява 
обстановката и ръководи подчинените си. Спазва мерките за безопасност и поддържа изрядна 
документацията по тях.
5
Търси допълнителна информация за повишаване на собствената си подготовка. Спазва раз­
писанието на подготвителните занятия на подчинените си. Самостоятелно планира и организира 
провеждането на ремонтите на материалната част. Изпълнява готови планови ремонти. Свое­
временно докладва за извънредни ситуации, свързани с материалната част. Спазва мерките за 
безопасност. Изпълнява изискванията на регламентиращите документи в тази област.
4
Познава устройството, принципите на действие и възможностите на основните режими за 
работа. Справя се с експлоатацията на материалната част в ежедневието. Може да снеме нор­
мативите за експлоатация на материалната част, но не може да повиши подготовката на подчи­
нените си. Води отчетите и документацията на бойна част. С чужда помощ изготвя планирането 
и организирането на ремонта. Умее да изпълнява. Своевременно докладва за извънредни ситу­
ации, свързани с материалната част. Не налага строги наказания на нарушителите на мерките 
за безопасност и допуска компромиси.
3
Познава теоретично принципите на действие и устройството на материалната част. Експло­
атира я със затруднение. Не контролира във всички моменти действията на личния състав и 
тяхната подготвеност. Не умее да планира и организира дейността на подчинените си по ремон­
тите. Чака указания за всеки вид конкретна дейност.  Спазва мерките за безопасност само при 
упражняване на контрол от висшестоящ.
2
Има елементарни практически умения и начални теоретични познания. Често допуска грешки 
при боравене с техника и прибори. Не проявява интерес към квалификацията и подготовката на 
подчинените си. Не познава в пълен обем параметрите на материалната част. Липса на компе­
тентност и практически навици и умения по време на извършване на ремонти и при аварийни 
ситуации. Не умее да организира подчинените си без чужда помощ. Спазва формално мерките 
за безопасност.
1
Има необходимата квалификация, но няма практически умения. Не може да работи с тех­
никата и приборите. Не може да организира подчинените си по време на ремонтни и аварийни 
ситуации. Не се справя с възникнали проблеми в различни ситуации – ежедневни, критични, 
екстремални. Не докладва за възникнал проблем. Изпада в паника в екстремални ситуации. 
Некомпетентен по време на ремонт. Не спазва мерките за безопасност.